«Ազգ բանակի» այսպիսի մատուցումը նաեւ վիճակախաղ է, ընկերներ: Ով չմեռավ կամ չխելագարվեց, կամ ինքնասպան չեղավ, կստանա իր 5 միլիոնը: Իսկ ի՞նչ է 5 միլիոնը՝ գայթակղություն եւս երեք տարի ծառայելու բանակում: Իսկ մշակությունն ո՞վ պետք է անի, ո՞վ է դառնալու ատամնաբույժ, ո՞վ՝ այգեգործ, ո՞վ՝ անասնապահ: Ամենասարսափելին սակայն սա չէ: Կամ միայն սա չէ: Տնտեսությունից զրկվող եւ կազարմա դարձող պետության մեջ 5 միլիոն դրամը դառնում է ոչինչ: Թերեւս միայն՝ արտագաղթելու համար ստույգ աշխատած գումար: Բայց եթե տնտեսություն չկա, դրամը անխուսափելիորեն արժեզրկվում է: